GiliGold/VAD_KnessetCorpus huggingface dataset:
ישראל כץ: זאת בהחלט זכותו להיכנס לתפקיד זה כיושב ראש.
ישראל כץ: אני אישית אומר את השקפתי - השקפתי לא השתנתה בעניין, ואני גם לא שמעתי אף אחד אחר שיש לו השקפה אחרת - שוועדת הכספים לא צריכה לדחוף את ידיה בקרביה של רשות השידור.
ישראל כץ: אני לא חושב שלמישהו היתה כוונה כזאת, וגם טוב להבהיר את הדברים האלה.
ישראל כץ: יש הבדל בין פיקוח, שזאת זכותנו וחובתנו – כל אחד בדרכו, ובהחלט היתה כאן בדיקה מאד רצינית – לבין ניסיון ללוות עבודה של גוף כמו רשות שידור, כשמטבע הדברים נוצר חשש לעירוב תחומים בתחום שהוא כל-כך רגיש.
ישראל כץ: גם הממשלה וגם ועדת הכספים מחויבות לעשות את תפקידן המנהלתי הביקורתי והתקציבי, אבל לא להתערב בכל הפרטים האחרים, וכל ועדה שלא תהיה כאן, בוודאי שהיא תנהג באותה הדרך, ואני אומר את זה על דעת כל חברי הוועדה.
אבשלום וילן: כבוד היושב ראש, אני רוצה להגיד לך קודם כל מילה טובה, על כך שהסכמת לפשרה הזאת.
אבשלום וילן: לא היה פה ויכוח מפלגתי.
אבשלום וילן: אני רוצה להודות לך על הצורה שבה ניווטת את הדברים כדי להגיע להסכם.
אבשלום וילן: אתמול החלטנו שני דברים: החלטנו שרואה החשבון, שמבקר את הנעשה ברשות השידור, מגיש את הדוח לוועדת הכספים עד התאריך אחד בספטמבר.
נחום לנגנטל: עד ה-2 בספטמבר, כי האחד בספטמבר נופל על יום שבת.
ישראל כץ: אתה רוצה לשחזר את כל מה שהיה אתמול?
ויצמן שירי: אבל זה היה אתמול.
אבשלום וילן: הוחלט עוד דבר: במשך שנתיים אנחנו לוחמים על תכנית הבראה, ונאמר בסיכום אתמול, שתוגש תכנית הבראה לוועדה עד התאריך אחד בספטמבר.
ויצמן שירי: זה היה חלק מאישור התקציב.
ישראל כץ: אם אתה חוזר למה שהיה אתמול, אני גם חייב לציין שזאת היתה הצעה שלך שהתקבלה ברוב קולות.
ישראל כץ: אנחנו לא עסקנו בהחלטה.
ויצמן שירי: אני שמח שהעניין הזה מאחורינו, ובהזדמנות זאת אני גם רוצה להודות ליושב-ראש הוועדה.
ויצמן שירי: השתמע כאילו יושב-ראש הוועדה מתבצר באיזשהו עניין אישי, והוכח מעל לכל ספק שאין כאן שום עניין אישי.
ויצמן שירי: מבחינתנו העניין היה מתבקש.
ויצמן שירי: שמרנו על כבודם של כל חברי הוועדה, כולל כבודו של חבר הכנסת נחום לנגנטל.
ויצמן שירי: אני מודה לך, אדוני היושב ראש.
ויצמן שירי: 2.
ויצמן שירי: שינויים בתקציב פנייה מספר 5:
ישראל כץ: יש כאן כמה דברים שעיכבנו זמן רב.
ישראל כץ: באשר לבעיה בחינוך התורני, אני מרגיש אחריות אישית, כי אני הייתי בין מגישי הרביזיה כאן.
ישראל כץ: מאחר שעוד אנשים הגישו רביזיה, אני לא יכול להסתפק בהסרה, ולכן אקיים הצבעה.
ישראל כץ: מדובר בפנייה לוועדה מספר 5.
ויצמן שירי: מי האנשים?
ויצמן שירי: אולי כולם יסירו את הרביזיה?
ישראל כץ: לא, הם לא נמצאים כאן.
ישראל כץ: אני צריך להצביע עכשיו בעצם נגד הרביזיה של עצמי.
ישראל כץ: מי שבעד תקפות האישור למעיין החינוך התורני, מצביע נגד הרביזיה.
נחום לנגנטל: מי הגיש את הרביזיה?
ישראל כץ: גם אני, גם חבר הכנסת גפני ואחרים.
ישראל כץ: אנחנו מצביעים על הרביזיה.
ישראל כץ: מי שבעד החלטת הוועדה לאשר את הפנייה, מצביע נגד הרביזיה, זאת אומרת:
ישראל כץ: אני שואל עכשיו מי נגד הרביזיה, ומי שבעד החלטת הוועדה מצביע נגד.
ישראל כץ: מי נגד הרביזיה?
ישראל כץ: הצבעה על הסרת הרביזיה לפנייה מספר 5 בעד – 5 נגד - 1 נמנעים – 2 הרביזיה על פנייה מספר 5 הוסרה.
ישראל כץ: פנייה מספר 5 נתקבלה.
ישראל כץ: הרביזיה לא אושרה, וההחלטה נכנסת לתוקף.
ישראל כץ: פנייה מספר 8-9:
ישראל כץ: הנושא הבא הוא הנושא של הרפורמה במשק החלב, פניות מספר 8-9.
ישראל כץ: יש כאן דבר שנפל בוועדה, והוא ההקצבה של 20,000,000 שקל לרפורמה במשק החלב.
ישראל כץ: אני הגשתי רביזיה, כלומר: מי שרוצה לאשר את ההקצבה, מצביע בעד הרביזיה.
ישראל כץ: מי בעד הרביזיה על ההחלטה?
ישראל כץ: בעד – רוב נגד – מיעוט נמנעים – אין הוחלט לאשר את הרביזיה בפנייה מספר 8-9.
ישראל כץ: הוחלט שיש רביזיה.
ישראל כץ: עכשיו אני אעלה להצבעה את הסעיף של הרפורמה ברפת, פנייה מספר 8-9.
ישראל כץ: הצבעה על פנייה מספר 8-9 בעד – רוב נגד – מיעוט פנייה מספר 8-9 של הממונה על התקציבים התקבלה.
ישראל כץ: פנייה מספר 7:
איוור קרשנר: פנייה מספר 7 דנה בשינויים פנימיים במשרד הפנים – ביקורת גבולות.
איוור קרשנר: זה אושר, ואתה ביקשת רביזיה.
ישראל כץ: לא אני ביקשתי רביזיה, אבל ביקשו.
ישראל כץ: אנחנו נצביע נגד הרביזיה.
ישראל כץ: הצבעה על הסרת הרביזיה בפנייה מספר 7 בעד – רוב נגד – מיעוט הרביזיה על פנייה מספר 7 הוסרה.
ישראל כץ: פנייה מספר 7 התקבלה.
ישראל כץ: הרביזיה על פנייה מספר 7 הוסרה, ואז ההצעה מאושרת.
ישראל כץ: פנייה מספר 15:
איוור קרשנר: פנייה מספר 15 דנה במיזוג משרד האוצר.
ישראל כץ: בואו לא נגזים.
ישראל כץ: משרד האוצר עוד לא הוכיח את עצמו בוועדה הזאת.
ישראל כץ: בואו נשמור משהו גם ליושב ראש החדש.
אמנון כהן: כבוד היושב ראש, הבטחתי לסגן שר האוצר שהוא יישב במשרד הולם, על-מנת שימלא את תפקידו כראוי.
ישראל כץ: מאחר שהזמנו את אנשי האוצר בדרגים השונים לבוא לוועדה, והם עוד לא באו - וכאן יש מיזוג - אנחנו מזמינים אותם בינתיים לשבת כאן.
ישראל כץ: אחרי שהם יהיו כאן ויבחנו את טיב המיזוג - -
ויצמן שירי: עם כל הכבוד, אדוני יושב ראש הוועדה, אתה צריך לזמן את שר האוצר.
ישראל כץ: אמרתי "דרגים שונים", בלי לנקוב בתפקידים.
ישראל כץ: אנחנו נשמח לארח אותם במיזוג שלנו קודם, לפני שנאשר זאת.
יוליה מרוז: מדובר בפרויקט שכבר התחילו בו.
יוליה מרוז: אם היום אתם נכנסים למשרד האוצר, אתם רואים שהפרויקט בעיצומו.
ישראל כץ: הטיעון שלך הוא ממש משכנע, אבל אני יכול להביא את אותו טיעון לגבי ה-45,000,000 שקל.
ישראל כץ: יצא מכאן הרפרנט של משרד האוצר, ולאחר שדיבר בטלפון, הוא אמר: הרגע סגרתי שיועבר אליכם - זה היה אמור להיות בתחילת שבוע שעבר - 45,000,000 שקל מהרזרבה של משרד התעשייה והמסחר, לטיפול נקודתי בילדים במצוקה, לתושבי שכונות עוני ול-11 הערים המעורבות והאחרות שנמצאות במצב סוציו-אקונומי קשה.
ישראל כץ: גם שם התחילו כבר את הפרויקטים, וחסר להם תקציב.
ישראל כץ: אני מניח שאותו הגיון יפעל על שני הדברים, כל עוד אני לפחות יכול לדאוג לכך.
ישראל כץ: אני מציע לאנשי משרד האוצר להחיל את אותם כללים.
יוליה מרוז: האם אפשר לדבר על פניות אחרות?
ישראל כץ: בואו נראה, האם יש משהו מיוחד?
יוליה מרוז: האם אתם לא רוצים להביא להצבעה את הנושא של המיזוג באוצר?
ישראל כץ: לא רק שאנחנו לא רוצים, אלא החלטנו שלא להעביר.
ישראל כץ: האם יש פניות בענייני ביטחון?
איוור קרשנר: בענייני ביטחון לא, אבל יש בעניין מגדלי הכותנה.
ישראל כץ: האמת היא שסיכמנו מראש שנדון בשלוש פניות.
יוליה מרוז: מה עם כל הפניות האחרות?
ישראל כץ: נדון בהן מחר.
יוליה מרוז: יש פנייה בעניין משרד ראש הממשלה.
אמנון כהן: ראש הממשלה לא יקבל שום דבר.
אמנון כהן: אמרנו שנדבר על שלוש פניות חשובות, וזהו.
יוליה מרוז: אולי כדאי להגיד באיזה פניות אתם מתכוונים לדון, כי אנחנו באים כדי להסביר דברים, שבסוף אף אחד לא מתייחס אליהם.
אמנון כהן: זה חלק מהעבודה.
יוליה מרוז: אני יכולה להבין שיכולה להיות התנגדות עקרונית לפנייה של משרד האוצר למיזוג, אבל יש פניות אחרות.
ישראל כץ: אנחנו לא דנים כרגע בנושאים אחרים.
יוליה מרוז: יש פניות טכניות, כמו: מכס, שינויים פנימיים במשרד האוצר.
ישראל כץ: אבל החברים התפזרו.
איוור קרשנר: אבל אתה לא סגרת את הדיון.
אמנון כהן: סגרת.
ישראל כץ: בואו נדון על זה מחר.
ישראל כץ: בואו נסכם שלגבי מחר, נראה מה מוסכם על האנשים, ואנחנו נמשיך הלאה.
ישראל כץ: בכל מקרה, אני מבקש להעביר את המסר שהתחייבו לנו בצורה ברורה להעביר את הסכום, כאשר הרפרנט יצא מהחדר כדי לטלפן, וחזר עם תשובה.
איוור קרשנר: דיברתי היום עם אוהד מראני, והוא אומר שהוא רוצה להעביר את הכל יחד, אבל הוא לא יודע מתי.
ישראל כץ: אז גם אנחנו מעבירים את הכל ביחד.
איוור קרשנר: מה עם תכנית אופק של משרד הפנים?
איוור קרשנר: האם אפשר לאשר אותה?
איוור קרשנר: כולם בעד.
ישראל כץ: אז מחר נדון בזה.
איוור קרשנר: אבל האם נדון בה מחר?
איוור קרשנר: כי אנחנו מטרטרים את הרפרנטים.
ישראל כץ: אני אנסה להעלות מחר את הנושא של משרד הפנים.
איוור קרשנר: וגם של משרד האוצר?
ישראל כץ: אגב, לא בטוח שכולם יסכימו לזה.
עופר שורק: הוועדה, במידה שתאשר את ההיטל הזה, מה שהיא עושה, היא מגינה על פפסי מפני קוקה קולה.
ישראל כץ: השאלה היא אם יש לכם טענות לגבי האירוע הזה שזה היצף כי כל השאר הוא לא רלוונטי.
ישראל כץ: זאת אומרת, הוא חשוב אבל הוא לא רלוונטי.
ישראל כץ: ערעור על זה שזה היצף, אם זה היצף, הדעה שלנו היא ברורה.
ישראל כץ: עד כאן בכל ההליכים והבדיקות של הממונה, של ועדת הערר אם הייתה או של השרים, נקבע שזה היצף.
ישראל כץ: בשקלול כזה או אחר זה התחיל מ18- נקודה משהו עד 14.6 סנט.
ישראל כץ: אם יש לכם טענות לגבי הקביעה שזה היצף, אני רוצה לשמוע אותן.
אביגדור דורות: לכן אני לא רוצה להיכנס לעניין הזה אבל אני אומר דבר אחד.
אביגדור דורות: התלונה התבססה על כך שהמחיר בארץ יותר זול מהמחיר בטורקיה.
אביגדור דורות: התברר שהמחיר בטורקיה לא יקר אלא פשוט מכרו בטורקיה כל כך בזול עד כדי מחירי הפסד.
אביגדור דורות: אני אומר את זה כרקע כדי שבוועדה ידעו את העובדות כהווייתן.
אביגדור דורות: אני לא מצפה שהוועדה תיכנס עכשיו כמין בית-משפט שמערערים בפניו על ההחלטה.
ראובן פסח: בין ההמלצה שלי להחלטת הוועדה המייעצת החברה הטורקית פנתה אלינו.
ראובן פסח: בשלב מסוים אני קובע הוראה זמנית וזה על-מנת לאפשר קיום ההליך בצורה תקינה לאורך זמן מבלי לפגוע בחברה שעדיין צריכה להתמודד עם ההיצף.
ראובן פסח: אם אנחנו לא נפעיל את הסעיף הזה, כל הנושא הזה של הערובה הזמנית יוצג ככלי ריק ואז זה אומר שהחברה שנכנסת כאן לא תצטרך לקחת זאת בשיקולים הכלכליים שלה וייקח הרבה זמן עד שאנחנו נהיה מסוגלים להגן על אותה חברה שפנתה אלינו ואז החברה הזו תתפרק.
סמדר אלחנני: צו היטלי סחר למניעת היצף מתייחס להחלטה מפורשת למכור במחירים יותר זולים בארצות אליהן מייצאים לעומת המחיר המקומי והוועדה שלו בודקת את הדברים.
סמדר אלחנני: היום לדעתי אין שום אפשרות לבדוק מחירים כלפי טורקיה כי בחצי שנה אחרונה התנודות הן רבות.
סמדר אלחנני: ברגע שהוגשה התלונה, כולם יודעים עליה וגם היבואן יודע.
סמדר אלחנני: זה כמו במע"מ, כאשר אתה יודע שבעוד שבוע יעלה שיעור המע"מ, לא תרוץ ותקנה הכל היום?
סמדר אלחנני: גם כאן אותו דבר, כאשר אם אתה תדע שיש היטל היצף, יביאו את הכל היום במחירים האלה.
סמדר אלחנני: זה לא רטרואקטיביות במובן שועדת הכספים שמה לב לזה.
ישראל כץ: אני מציע שנאשר את זה מתוך זה שאנחנו רושמים את ההערה שבמידה שיהיו שם שינויים או שיש שינויים, היבואנים יוכלו לפנות ולערער.
ישראל כץ: אם היבואנים ירצו לפנות ולטעון טיעונים מהסוג הזה או טיעונים אחרים, הדלת פתוחה בפניהם.
ישראל כץ: העברות תקציביות
ישראל כץ: אם כן, אנחנו מאשרים את זה.
מיכאל איתן: הישיבה נעולה.
חברי הוועדה: ; משה גפני
חברי הוועדה: רחמים מלול
חברי הוועדה: אברהם שוחט
מ"מ: יעקב סבן
נושא 1: אהוד בן-דרור - רפרנט, אגף התקציבים, משרד האוצר
נושא 1: נושא 2: אמיר אסרף - רפרנט, אגף התקציבים, משרד האוצר
נושא 1: דניאל לימור - רפרנט, אגף התקציבים, משרד האוצר
נושא 1: אמיר שביט - רפרנט, אגף התקציבים, משרד האוצר
סדר-היום: 2) שינויים בתקציב לשנת 2001.
ישראל כץ: על סדר-היום נושא שחברת-הכנסת סופה לנדבר ביקשה להעלות: מענק לנפגעי האירוע החבלני בדולפינריום.
סופה לנדבר: תחילה, עלי להגיד לך תודה על כך שנענית לעניין במהירות.
ישראל כץ: אבל, למה את סוגרת את מוסדות ש"ס באשדוד?
סופה לנדבר: אינני מדברת עכשיו על אשדוד.
סופה לנדבר: אנו חיכינו שאתה תגיע, ואז התחלנו לעשות החתמה של אנשים.
סופה לנדבר: במשך כמה ימים החתמנו אלפי אנשים בעניין בית-חולים.
סופה לנדבר: שר הבריאות אמר שלא יקום בית-חולים באשדוד.
סופה לנדבר: בגלל זה, אמרתי שכן יקום.
סופה לנדבר: נעשה הכל, כדי שהוא כן יקום.
סופה לנדבר: יכול להיות שהוא לא יהיה שר, אבל בית-חולים יהיה.
אמנון כהן: היא מכתירה שרים ומורידה שרים.
יוסף יצחק פריצקי: היא מקימה בתי-חולים.
יוסף יצחק פריצקי: היא אמרה, שיכול להיות שהוא לא יהיה שר, אבל בית-חולים יהיה.
סופה לנדבר: אני חושבת, שלא צריך לדבר בציניות על אשדוד.
אמנון כהן: תגידי שאת רוצה תמיכה בוועדת כספים, ואנו תמכנו ברעיון.
סופה לנדבר: הוועדה תמכה.
אמנון כהן: בזה אנו תומכים.
סופה לנדבר: לא נדבר על ועדה.
סופה לנדבר: אמנון כהן: מכתירים שרים ומורידים שרים.
סופה לנדבר: אתה לא תגיד לי מה אני יכולה להגיד.
אמנון כהן: אני יכול להגיד מה שאני רוצה.
סופה לנדבר: אני לא מדברת איתך.
סופה לנדבר: חבר-הכנסת אמנון כהן, תן לי לדבר.
ישראל כץ: ההערה נשמעה.
סופה לנדבר: אני אסירת תודה על כך שנענית לעניין במהירות.
סופה לנדבר: במשך שבוע ימים מאז קרתה הטרגדיה הייתי יחד עם מספר חברי-כנסת, וכמעט לא היה חבר-כנסת שלא נסע לבקר את המשפחות, ואני חושבת שכולם ראו את המצוקה הנוראית שיש במשפחות האלה.
סופה לנדבר: כאשר נהרג ישראלי, זה כואב באותה צורה.
סופה לנדבר: אבל, בנוסף לכאב, יש פה מצוקה נוראית.
סופה לנדבר: אספר כמה דברים שאני ועוזריי הפרלמנטריים ראינו; אחרי מה שקרה בנתניה נסענו לבקר בבית-החולים בחדרה, ועולה חדש אחד שנפצע, אחרי ניתוח לב פתוח, לא היה במקום אלא נלקח לבדיקות.
סופה לנדבר: השארנו לו כרטיס ביקור שלי.
סופה לנדבר: כאשר ירדנו לחפשו, חשבנו שאם לא נמצא אותו נשאיר לו כרטיס.
סופה לנדבר: אדוני יושב-ראש ועדת העליה והקליטה, צבי הנדל, תודה שהגעת.
סופה לנדבר: כאשר ראינו אותו, אמרתי לו שהשארתי לו כרטיס ביקור שלי ושאם הוא יצטרך יפנה אלי.
סופה לנדבר: הוא הרים עיניים, הסתכל עלי ואמר: "סופי, לגבי מה אני יכול לפנות?".
סופה לנדבר: אמרתי: אתה יכול לפנות לגבי כל דבר, חוץ מכאב פיזי כי בכאב פיזי אינני יכולה לעזור לך".
סופה לנדבר: הוא השיב: "יש לי בעיה ואני מתבייש להגיד.
סופה לנדבר: מחר או מחרתיים עלי לצאת מבית-החולים, ואין לי לאן לחזור.
סופה לנדבר: בני התחתן, אני לבד, עברתי ניתוח לב פתוח ואני חי מ-1,400 שקל.
סופה לנדבר: אין לי כסף לשכירות.
סופה לנדבר: אין לי דירה".
סופה לנדבר: טיפלנו בעניין, ועלי לומר שבמשרד הקליטה סידרו לו דירה קטנה לחצי שנה, חדר בהוסטל, ועזרו לו לעבור.
סופה לנדבר: נגענו גם במצוקת המשפחות האלה.
סופה לנדבר: שמעתם, שהיו צריכים לקבור כמה ילדים בקבורה אזרחית.
סופה לנדבר: לפי המנהג היה צריך לקבור את הילדות, שלא התחתנו, בשמלות.
סופה לנדבר: העובדת הסוציאלית התקשרה למשפחה אחת ובתום-לב לא חשבה שאין בבית מאתיים שקל לשמלה ושאין שם כסף לאוכל.
סופה לנדבר: הביטוח הלאומי עוזר למשפחות הללו, ויש עזרה לא קטנה של מדינת ישראל.
משה גפני: מה זאת אומר לקבור עם שמלה?
סופה לנדבר: בקבורה אזרחית יש מנהג שקוברים את המת בארון ועם בגדים.
סופה לנדבר: העובדת הסוציאלית התקשרה במוצאי-שבת למשפחה ושאלה מה הם צריכים, הם אמרו שהם קוברים אותם לא כיהודים, והם רצו לקבור אותם כיהודים וחשבו שהם נהרגו כיהודים וצריך לקבור אותם כך, אבל אין לי ויכוח עכשיו לגבי זה.
סופה לנדבר: ואז, היא אמרה: "תקנו שמלה, ואחר כך נתחשבן".
סופה לנדבר: היא בתום-לב לא חשבה שבמשפחה אין מאתיים שקל לקנות ביגוד אלמנטרי שהם צריכים.
סופה לנדבר: ואז, השכנה התנדבה ונתנה כסף ועזרה.
סופה לנדבר: במשפחה אחרת ישבו שבעה ולא היו כסאות או מקומות לשבת.
סופה לנדבר: זו מצוקה נוראית.
סופה לנדבר: המדינה עוזרת, ועתה נשמע במה היא עוזרת.
סופה לנדבר: אבל, בגלל המצב המיוחד של כל המשפחות שנמצאות בארץ שנתיים, שלוש שנים או חמש שנים, וזו עליה טריה שנפגעה, אני חושבת שצריכים לעזור להם במענק מיוחד.
סופה לנדבר: למעשה, זו היתה הבקשה.
יוסף יצחק פריצקי: לפי אלו קריטריונים תתני להם את המענק הזה?
יוסף יצחק פריצקי: אין ספק לגבי המצוקה באופן הכי ברור.
יוסף יצחק פריצקי: אני יכול להבין, שאפשר להקים קרן לנפגעי טרור שבה כל משפחה שנפגעת, בלי שום קריטריון שהוא, תקבל, נניח, 1,000 או 2,000 שקל.
צבי הנדל: תלוי מה מקבלים מביטוח לאומי.
יוסף יצחק פריצקי: משהו שהוא אולי מעין סיוע מיידי בלי לשאול שאלות.
יוסף יצחק פריצקי: אומרים: "אתה משפחה", וקשה לי להגדיר מה זו בדיוק משפחה, כי דוקא בחבר העמים המשפחה גדולה מאד ולפעמים גרים עם סבא וסבתא בבית.
יוסף יצחק פריצקי: המצוקה נוראה, והיא קיימת, לא עלינו, לא רק אצל עולים אלא גם בדימונה, בירוחם, בנגב ובכל המקומות האלה.
יוסף יצחק פריצקי: מה את מציעה לעשות?
צבי הנדל: הצעה לסדר - לפני שאנו מדברים ובלי שנתערב, אני ממליץ לשמוע מה המדינה נותנת ומה קורה.
אמנון כהן: במסגרת הביקורים, כל חברי סיעת ש"ס התפרשו על כל המשפחות, ואכן המצוקות אמיתיות.
אמנון כהן: לא מספיק שיש חבלי קליטה ואלה גם שנים ראשונות שלהן בארץ - רובם נמצאים בארץ 5-7 שנים - כל יום הוא חשוב בשבילם כי כל יום הוא יום עבודה.
אמנון כהן: אפילו שבעת הימים בהם ישבו שבעה ולא הלכו לעבד זו למעשה פגיעה בשכרם כי לא כולם עובדים בעבודה מסודרת, שנותנים להם זאת מהעבודה, וזו בעיה.
סופה לנדבר: נכון, אתה צודק.
סופה לנדבר: חלק גדול כלל לא עובדים.
יוסף יצחק פריצקי: לא יכולה להיות פגיעה במי שלא עובד.
משה גפני: יש העובדים על בסיס יומי.
משה גפני: י' פריצקי: האם מי שעובד על בסיס יומי ויושב שבעה לא מקבל שכר ממעביד?
אמנון כהן: יש בעיה.
יוסף יצחק פריצקי: חבר-הכנסת גפני, תגיש הצעת חוק כזו, ויש לך את תמיכתי.
ש' פינצ'י: יש לנו חוברות כאלה בנושא.
ש' פינצ'י: הבאתי חוברת אחת בנושא, אך ברור שאפשר להפיץ אותה.
אמנון כהן: במשפחות, שביקרתי, אכן יש מצוקה קשה.
אמנון כהן: הייתי בשכונת התקוה במשפחה שאיבדה את שתי בנותיה, וראיתי איך הם גרים בבית.
אמנון כהן: שירתתי במילואים בעזה וראיתי איך גרים שם, ואני חושב שזה היה אותו דבר.
אמנון כהן: היו שם דברים על דברים.
אמנון כהן: ברצוני לומר תודה מיוחדת לשוק התקוה, שהתארגנו ומבחינת אוכל הביאו להם כתרומה אספקה הרבה מאד ועזרו למשפחה.
אמנון כהן: אבל, יש להם מצוקת דיור; הם גרים שם בשכירות, והדירה מוזנחת מאד.
אמנון כהן: פה אני חושב שמשרד הקליטה ומשרד השיכון אולי יכולים באמת לתת להם הרגשה טובה עם דירת "עמידר" או משהו כדי לעזור להם באיזה שהוא מקום בארץ.
אמנון כהן: בנוסף, אפשר לחשוב על הקמת איזו שהיא קרן לנפגעי איבה.
אמנון כהן: אולי יש דבר כזה.
צבי הנדל: יש.
אמנון כהן: לצערנו, אנו במצב נתון מסויים במדינה.
אמנון כהן: אני חושב, שבלי שום הבדל בין עולים וותיקים, כשיש נפגעים, אנו צריכים איכשהו, בצורה הומאנית, מה שמציע אולי גם חבר-הכנסת פריצקי, לפתוח איזו שהיא קרן שתהיה באחריות האוצר שיהיה שם תקציב מיוחד - חד-פעמי משהו לתת - וכמובן לגבי כל משפחה זה יהיה לגופו של עניין של כל משפחה ומשפחה לגבי מה שיכול לעזור.
אמנון כהן: אפשר אפילו היה שחברי-כנסת, כל חבר-כנסת יאמץ משפחה, ויהיו מלווי אותה משפחה בכל המוסדות הממשלתיים שכן יכולים לסייע.
סופה לנדבר: אנו אימצנו את המשפחות בארגוני העולים, וגם פתחנו חשבון מיוחד, אך לא על זה מדובר.
סופה לנדבר: מדובר פה על מענק חד-פעמי.
רחמים מלול: שאלת הבהרה - מה הוא המעמד המשפטי?
ישראל כץ: זהו מעמד של דיון דחוף.
רחמים מלול: שאלתי היא אחרת ומתייחסת למשפחות הנפגעים.
ישראל כץ: נשמע את נציג הביטוח הלאומי.
משה גפני: תיכף נרצה לשמוע מה המדינה עושה בלי ההתערבות שלנו.
יורי שטרן: אסביר מה המצב.
יורי שטרן: כאשר אתה קורא את העיתונות לאחר הפיגוע, יש לי רושם שהתגלה במדינת ישראל איזה שהוא שבט חדש שקודם הסתובב במדבריות או בערים ולא נפגש עם העולם החיצון ועכשיו פתאום גילו אותו כולל את המצוקה.
יורי שטרן: המצוקה היא באמת איומה ונוראה.
יורי שטרן: יש משפחה שבה אם, אמה והבן הקטן.
יורי שטרן: זה מה שנשאר לאם ש'הלכו' לה שתי בנות.
יורי שטרן: היא גרה בארץ שש שנים ועובדת מזנון של משרד החינוך, שזה כבר מצב טוב.
יורי שטרן: רוב הרהיטים בביתה הם ארגזי קרטון.
יורי שטרן: בשכונת התקוה - ולא אומר שמצאתי שום דבר דומה באף משפחה אחרת, וביקרתי ברבות - כל השוק בא אליהם כל יום וכל שעה; בית-הכנסת בסביבה עשה מניין והתפללו שלוש פעמים ביום אצלה בבית.
יורי שטרן: זה דבר בלתי רגיל, אך זה לא יכול לפצות על המצוקה הבסיסית.
יורי שטרן: פה ההבדל הגדול בין המשפחות הותיקות בדרך-כלל לבין משפחות העולים; למשפחות העולים לא פתורה בעיה בסיסית אחת - בעיית הדיור.
יורי שטרן: בדרך-כלל, המשפחה הותיקה, גם עניה, גרה בדיור ציבורי או בדירה משלה.
יורי שטרן: כל משפחות העולים, כל אלה שביקרתי והייתי בהלוויות זה כבר עשר משפחות, יותר ממחצית - לאף אחת אין דירה משלה.
יורי שטרן: זה אומר, שכמעט כל הכנסת המשפחה הולכת לתשלום שכר דירה, ולא נשאר לחיים.
ישראל כץ: למה אין להם דירות בדיור הציבורי?
ישראל כץ: האם זה בגלל החוק שהיה?
יורי שטרן: איזה דיור ציבורי?
סופה לנדבר: לפי החוק הנוכחי, לא מגיע להם.
יורי שטרן: אפילו אם מגיע, בדיור ציבורי היום בקושי כמה דירות בחודש מקבלים אנשים שעלו ארצה ב-1991, ואלה רק זקנים ונכים.
צבי הנדל: אל תכעס עליו.
יורי שטרן: אני מסביר את המציאות.
יורי שטרן: היו"ר ישראל כץ: האם בגלל חוק הדיור הציבורי אין מלאי דירות?
יורי שטרן: בגלל החוק, זה הצטמצם עוד כמובן.
יורי שטרן: אבל, גם ללא חוק, אבל המצב חמור.
יורי שטרן: אז, מה קורה?
יורי שטרן: חוק נפגעי פעולות האיבה חוּקק עבור כל עם ישראל - המציאות הישראלית הממוצעת, ולא המציאות הישראלית של עולים חדשים שחיים כלכלית בעולם אחר.
יורי שטרן: לכן, אנו נלמד את החוק וחייבים ללמוד את החוק, אך את הנקודה הבסיסית היא של היעדר דיור והפיכת פרנסת המשפחה בעצם למקור פרנסה של בעל המשפחה, וזה כמעט אוטומטית מחשבון המשפחה לחשבונות של בעלי הדירה.
יורי שטרן: זה בחוק לא נכלל בחשבון.
רחמים מלול: מה הן זכויות השיכון המגיעות לזוג עולים שמגיע ארצה?
יורי שטרן: אין שיכון.
סופה לנדבר: אין.
סופה לנדבר: אם אין לו מעסיק והוא לא עובד, אין לו מאיפה לקבל.
ישראל כץ: אני מציע, שנתמקד בבקשת חברת-הכנסת סופה לנדבר.
ישראל כץ: היא ביקשה לדון בנושא משפחות הנפגעים.
ישראל כץ: אם נדון עכשיו בכל נושא העולים, נצטרך לעבור לוועדה הרלוונטית.
יורי שטרן: אני מתייחס לנפגעי פעולות האיבה.
ישראל כץ: היו פירסומים בעבר, שרוב גדול מהעולים כן רכשו דירות.
יורי שטרן: מה זה "רוב"?
ישראל כץ: הרוב מ-1989 שעלו ברוב הגדול.
ישראל כץ: זה אחד ההסברים לשאלה מדוע שוק הדירות לא ממשיך להמריא הוא שהם כבר רכשו דירות.
מוסי רז: אחרי שבע שנים בארץ אחוז בעלי הדירות משתווה לאחוז הממוצע בארץ.
יורי שטרן: זה כבר לא נכון.
יורי שטרן: רכשו דירות 70% מהעולים, שרוב רובם גם עלו ב-1990-1991.
אמנון כהן: בואו ונתמקד במשפחות.
יורי שטרן: לכן, אם אנו יכולים ע"י אפילו מענק חד-פעמי כתוספת- - -
ישראל כץ: מה אתם מציעים ספציפית לגבי המשפחות האלה עקב מצבן?
ישראל כץ: דרך אגב, אני מבין שיש גם את משפחות הפצועים.
סופה לנדבר: אנו רוצים מענק חד-פעמי של 15 אלף שקל לכל משפחה.
יוסף יצחק פריצקי: זה המון.
סופה לנדבר: זו משכורת חבר-כנסת.
רחמים מלול: תעזבו את חברי-הכנסת.
ישראל כץ: כל הצעה, שנמליץ עליה, תחול מעכשיו על כל משפחה שתיפגע מפעולת טרור.
יורי שטרן: ההצעה של חברת-הכנסת לנדבר טובה.
יורי שטרן: אם מסיבות אלה או אחרות היא לא מתקבלת, הייתי מבקש לכלול את אוכלוסיית נפגעי הטרור העולים בהגדרת אוכלוסיית המצוקה מבחינת המשכנתא המועדפת.
יורי שטרן: ליוצאי אתיופיה, איראן ועוד כמה ארצות מצוקה נותנים משכנתא.
סופה לנדבר: תקרא את החוק.
סופה לנדבר: הם מקבלים דירה.
סופה לנדבר: היום, במצב כזה הם לא צריכים לחכות עד שיקבלו מהשוק או עד שאנשים בעלי לב טוב יתגייסו.
סופה לנדבר: קשה מאד לקבל נדבות.
סופה לנדבר: שמעתם, שהמשפחות האלה לא קמו ולא ביקשו.
יורי שטרן: אם לפי החוק הם מקבלים את מה שאני מציע, אז ההצעה של חברת-הכנסת לנדבר היא היחידה.
ישראל כץ: נשמע את עמדת המדינה לגבי מה שקורה.
ישראל כץ: ש' פינצ'י: ברצוני להציג בצורה מסודרת את הטיפול באוכלוסיה ע"י הביטוח הלאומי.
ישראל כץ: אוכלוסיה זו מוכרת כנפגעי פעולות איבה, וזו הגדרת האוכלוסיה.
רחמים מלול: האם גם הפצועים?
ש' פינצ'י: ודאי, גם הפצועים.
ש' פינצ'י: זה מתחיל מזה שהאירוע מוגדר כאירוע חבלני, וכל מי שנפגע בעקבות אותו אירוע מוכר כנפגע פעולת איבה.
ש' פינצ'י: יש הכרה של אירוע, וכל מי שהשתתף בו, קרה מה שקרה בעקבות אותו אירוע, מוכר כנפגע פעולות איבה.
ש' פינצ'י: יש לנו פה מספר אוכלוסיות: אלמנות, יתומים, הורים שכולים ונכים.
ש' פינצ'י: הטיפול באוכלוסיה וההטבות הם הטבות זהות לחלוטין לאלה של משרד הביטחון ואגף השיכון.
ש' פינצ'י: זו זהות מוחלטת ובמאה אחוז עד אחרון המקרים הבעייתיים הפרובלמטיים ביותר.
ש' פינצ'י: אנו מנסים לעשות השוואה מלאה ומוחלטת, למרות שלפעמים זה קשה מאד כי אין להם תינוק בן חצי שנה שרק אתמול קברנו אותו, אין להם ילדים צעירים בני 14-15 ואין להם גם איזה שהוא זקן בן 75 שהיה באוטובוס ונפגע באיזו שהיא פעולת טרור.
ש' פינצ'י: משתדלים לעשות את ההתאמה כמה שאפשר יותר.
ש' פינצ'י: למשרד הביטחון יש את ר"מ-2 שנמצא בכל בית-חולים ואחר כך יש את אגף השיקום.
ש' פינצ'י: אנו, כביטוח לאומי, נכנסים גם לנעלי ר"מ-2.
ישראל כץ: יש לי שאלה הקשורה לכסף, ואני בכוונה רוצה לשאול זאת עכשיו כי לא נלמד כרגע את הדבר כי באמת יש ועדה במקומות אחרים.
ישראל כץ: אני מצטער שאני מנסה לכמת זאת בכסף.
ישראל כץ: לכמה כסף תהיה זכאית אותה משפחה ששתי בנותיה נהרגו?
יורי שטרן: חוץ מכסף מה עוד יש?
ש' פינצ'י: אני מחזיק לפני לוח לגבי הורים שכולים, עליהם אנו מדברים עכשיו.
ש' פינצ'י: הורים שכולים זכאים בשנה ראשונה לתשלום קבוע של אלף שקל לחודש ולעוד שני מענקים, באותה שנה ראשונה, ובסך הכל נותנים 43 אלף שקל.
ש' פינצ'י: מענק אחד יקבלו החודש - 21 אלף שקל, ובעוד חצי שנה - עוד 21 אלף שקל, ובסך-הכל 42 אלף שקל.
צבי הנדל: חברת-הכנסת לנדבר מציעה להוריד זאת ל-15 אלף שקל.
סופה לנדבר: אני מדברת על מענק חד-פעמי, כלומר זה בנוסף למה שהם מקבלים.
ישראל כץ: מדברים כאן על מצוקות מיידיות.
ישראל כץ: למה שהסכום הזה לא ינתן להם תוך יומיים?
ישראל כץ: האם זה אפשרי לתת מקדמה במענק על חשבון הסכום?
ישראל כץ: האם זה בוצע?
ישראל כץ: האפשר לבצע זאת?
ש' פינצ'י: אפשר לבצע כך.
ש' פינצ'י: אפשר לבצע על חשבון.
ישראל כץ: על חשבון.
ש' פינצ'י: אפשר להקדים את המענק של 21 אלף השקל כמה שאפשר יותר.
ש' פינצ'י: אני, בהחלט, מקבל את הבקשה שלכם.
ישראל כץ: מיד.
צבי הנדל: היו דברים מעולם.
ש' פינצ'י: היו דברים מעולם.
ש' פינצ'י: הבנתי.
ישראל כץ: נמשיך לשמוע את דבריך, אך ברצוני שנהיה כאן פרקטיים.
ישראל כץ: יש את הדבר המיידי, ותיארו כאן דברים של ממש שאומנם הם רק החלק הכספי שהוא הכי פחות בעייתי בנושא אך יש לעזור בו.
ישראל כץ: אני חושב, שהבשורה שיכולה לצאת מכאן היא שבאופן מיידי יקבלו מענקים על חשבון הסכומים שמגיעים.
ש' פינצ'י: על חשבון המענק שמגיע פעם ראשונה.
ישראל כץ: אין ספק מה קרה כאן, ואף אחד לא צריך להוכיח, לצערו, כלום.
ישראל כץ: הנתונים ידועים, ואינם יכולים להשתנות.
ישראל כץ: אם זה אפשרי, אפשר על-פי ממש החלטה שאתה מודיע לוועדה ואנו מחליטים בנושא הזה ומבצעים זאת - לתת כמקדמות מיידית את אותם המענקים.
ש' פינצ'י: להורים שכולים.
ישראל כץ: אני חושב, שזה יכול לפתור חלק מהבעיה הראשונית.
ש' פינצ'י: אמשיך בנושא ההורים השכולים.
ש' פינצ'י: ממש בשבוע ראשון בא אליהם הביתה עובד שיקום, עובד סוציאלי, של ביטוח לאומי עם תביעות ביקור של ניחום אבלים - יום ראשון או שני אחרי התחלת ישיבת השבעה - עם צ'ק בסכום של בערך 5,000 שקל שנקרא: מענק אבל.
ש' פינצ'י: זה ניתן מיידית, וזה חוץ מ-42 אלף השקל.
ש' פינצ'י: כל מה שאומר עכשיו בהמשך הוא חוץ מזה.
צבי הנדל: האם גם אלף השקל לחודש הוא מחוץ ל-42 אלף השקל?
אמנון כהן: זה גם לחוד.
ש' פינצ'י: כן.
יעקב ליצמן: האם הם יכולים לקחת את הכסף הזה, במקום שהעובדת הסוציאלית המסויימת תבוא, ולהתייעץ?
משה גפני: העובדת הסוציאלית מביאה את הצ'ק.
ש' פינצ'י: זו עובדת סוציאלית של ביטוח לאומי.
ש' פינצ'י: זה עבור המשפחה שיושבת שבעה.
יעקב ליצמן: לא הכסף, אלא העובדת הסוציאלית.
משה גפני: כסף.
ש' פינצ'י: כן, זו עובדת סוציאלית--
יעקב ליצמן: --שמטפלת בהם?
ש' פינצ'י: --של ביטוח לאומי שתמשיך לטפל בהם מאותו שבוע ואילך.
אמנון כהן: זהו איש קשר.
אמנון כהן: י' ליצמן: האם הם יכולים להגיד שאינם רוצים את העובד הסוציאלי המסויים אלא רוצים שביטוח לאומי יעזור להם?
צבי הנדל: זה נושא אחר.
ש' פינצ'י: בביקור של אותו עובד הם עדיין לא מכירים אותו, ואין סיבה שהם יגידו שהם לא רוצים אותו.
ש' פינצ'י: אולי הוא יהיה בסדר?
יעקב ליצמן: אם הוא בסדר, הוא בסדר ואין לי בעיה.
ש' פינצ'י: אין שום בעיה להחליף.
ש' פינצ'י: עדיין לא נתקלתי בבקשה להחליף במקרה כזה, אך אפשר ואין שום בעיה להחליף וזה גם לא מסובך.
יעקב ליצמן: נתקלתי בזה, ולכן אני שואל.
אמנון כהן: זו לא הבעיה.
ש' פינצ'י: זו לא הבעיה.